OpenLLM-France/wikimedia huggingface dataset:
# Žikava

Žikava és un poble i municipi d'Eslovàquia que es troba a la regió de Nitra, al sud-oest del país.

## Història

La primera menció escrita de la vila es remunta al 1075.

## Referències

* ↑ «Nitriansky kraj (Slovakia): Districts, Towns and Municipalities - Population Statistics, Charts and Map». [Consulta: 19 desembre 2021].
* ↑ «História - Oficiálna stránka obce Žikava». [Consulta: 19 desembre 2021].
# Àlex Moga Vidal

Àlex Moga Vidal (Vielha e Mijaran, 18 d'abril de 1977) és un polític aranès. Va ser Secretari general de Convergència Democràtica Aranesa - Partit Nacionalista Aranès des de 2007 fins a març de 2017. A les eleccions municipals espanyoles de 2011 fou escollit alcalde de Vielha e Mijaran, càrrec que va ocupar fins a l'any 2015. A les eleccions al Parlament de Catalunya de 2012 fou elegit diputat per Lleida dins les llistes de CiU. Ha estat vicepresident de la Mesa de la Comissió d'Afers Institucionals del Parlament de Catalunya. Després de les eleccions municipals espanyoles de 2015 va perdre l'alcaldia i passà a l'oposició.

## Referències

* ↑ Àlex Mogaa consesus.cat Arxivat 2015-05-11 a Wayback Machine.
* ↑ Fitxa del Parlament de Catalunya
* ↑ Consistori de Vielha e Mijaran Arxivat 2015-11-21 a Wayback Machine. a municat.gencat
# Álvaro Mejía Pérez

Álvaro Mejía Pérez és un exfutbolista professional espanyol que jugà habitualment de defensa central. El primer equip de Mejía fou el Las Rozas, on jugà dels 11 als 15 anys. Fou amb aquella edat quan el Reial Madrid el va fitxar. La temporada 1998-1999 la jugà amb el Juvenil B de l'entitat madridista, i la següent temporada, la jugà amb el Juvenil A. Ja a la temporada 2001-2002, Mejía va pujar al tercer equip, el Reial Madrid C, i finalment, a l'hivern del 2003, després d'un any i mig al segon equip va debutar a primera divisió vestint la samarreta del Reial Madrid.
Aquest debut es va produir el dia 24 de gener del 2004, en un partit contra el Vila-real CF, on el conjunt blanc va guanyar per 2 gols a 1.
Va jugar 6 partits de Lliga de Campions entre la temporada 2003-04 i la 2005-06.

## Enllaços externs

* Dades i perfil de Mejía (castellà)
* http://www.lfp.es/historico/primera/plantillas/historial.asp?jug=7344
* http://www.bdfutbol.com/en/j/j128.html
* http://www.futbolme.com/com/jugadores.asp?id_jugador=4326
* http://www.transfermarkt.de/en/lvaro-mejia/profil/spieler_16634.html
# Álvaro Mejía Castrillón

Álvaro Mejía Castrillón (Santa Rosa de Cabral, 19 de gener de 1967) va ser un ciclista colombià, que fou professional entre 1989 i 1997.
Els seus èxits esportius més destacats foren el triomf a la Volta a Catalunya 1993, la Volta a Múrcia 1992 i la Volta a Galícia 1991. També fou 4t al Tour de França 1993 i al Campionat del món de ciclisme de 1991. El 1991 guanyà el mallot dels joves del Tour de França.
En retirar-se del ciclisme inicià els estudis de medicina i actualment és un dels metges de la selecció colombiana de ciclisme.

## Palmarès

* 1987
** Vencedor d'una etapa de la Clàssica RCN
* 1988
** 1r de la Clàssica RCN
** 1r de la Volta a Colòmbia sub-23
** Vencedor de 2 etapes de la Volta a Colòmbia
* 1989
** 1r de la Clàssica RCN i vencedor de 2 etapes
* 1990
** Vencedor d'una etapa del Critèrium del Dauphiné Libéré
* 1991
** 1r de la Volta a Galícia i vencedor d'una etapa
** 1r de la Classificació dels joves al Tour de França
* 1992
** 1r de la Volta a Múrcia
** Vencedor d'una etapa a la Triple Sanyo Contra Reloj
** Vencedor d'una etapa de la Clàssica RCN
* 1993
** 1r de la Volta a Catalunya
* 1994
** 1r de la Ruta del Sud

### Resultats al Tour de França

* 1990. 48è de la classificació general
* 1991. 19è de la classificació general. 1r de la Classificació dels joves
* 1992. Abandona (14a etapa)
* 1993. 4t de la classificació general
* 1994. 31è de la classificació general
* 1995. 16è de la classificació general

### Resultats a la Volta a Espanya

* 1990. 17è de la classificació general
* 1991. 22è de la classificació general
* 1992. 29è de la classificació general

### Resultats al Giro d'Itàlia

* 1993. 30è de la classificació general
* 1994. 39è de la classificació general

## Referències

* ↑ Doctor Álvaro Mejia. El colombiano que acabó cuarto en el Tour de 1993 y en el Mundial de 1991 es ahora médico en su país Notícia a www.dirariovasco.com, de 15 de novembre de 2007 (castellà)

## Enllaços externs

* Fitxa d'Álvaro Mejía a cyclebase.nl
* Álvaro Mejía Castrillón a ProCyclingStats
# Çò des de Jonina

Çò des de Jonina és una casa de Casau al municipi de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

Çò des de Joanina presenta l'estructura típica de les cases araneses, secció rectangular, amb dues plantes i "humarau" sota una coberta d'encavallades de fusta i llosat de pissarra. La façana paral·lela a la "capièra" s'orienta a llevant, amb obertures sota arcs de descàrrega, be que llur distribució no observa la tradicional simetria. Destaca la porta d'accés amb una llinda que duu la següent inscripció entre triangles convergents: 1631 [o] PE M[o].

## Història

L'any 1631 surt documentat un Pere Monlau com a conseller del "terçon" de Vielha, personatge que tal vegada té a veure amb les inicials de la inscripció. En darrers temps Çò de Joanina pertanyia als Pinós

## Referències

* 1 2 «Çò des de Jonina». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 11 desembre 2016].
# Ѓ

Ѓ, ѓ (en cursiva: Ѓ, ѓ) és una lletra de l'alfabet ciríl·lic.

## Ús

S'empra en macedònic per representar el so /ɟ/ o /ʥ/. Les paraules amb aquest so són normalment semblants a altres en serbi amb la lletra ђ. Un exemple són les paraules en macedònic per a 'naixement':
* Macedònic: pаѓање
* Serbi: pађање o rađanje

## Taula de codis

    Codificació de caràctersTipusDecimalHexadecimalOctalBinari Unicodemajúscula102704030020030000 0100 0000 0011 minúscula110704530021230000 0100 0101 0011 ISO 8859-5majúscula163A32431010 0011 minúscula243F33631111 0011 KOI 8majúscula178B22621011 0010 minúscula162A22421010 0010 Windows 1251majúscula129812011000 0001 minúscula131832031000 0011

## Vegeu també

* Г, alfabet ciríl·lic
* Ґ, alfabet ciríl·lic
* G, alfabet llatí
* Γ, gamma, alfabet grec
# 1000 maneres de morir

1000 maneres de morir (en anglès: 1000 Ways to Die) és una sèrie de televisió d’antologia americana que es va emetre a Spike del 14 de maig de 2008 al 15 de juliol de 2012. També es va emetre a Comedy Central. El programa recrea morts suposades inusuals, esdeveniments reals i desconegudes llegendes urbanes, i inclou entrevistes amb mèdics experts que descriuen la ciència que hi ha darrere de cada mort. Fins al final de la primera temporada, la història final de cada episodi mostrava imatges reals de situacions perilloses que "gairebé" van acabar amb la mort, juntament amb entrevistes als implicats en les situacions. Una part d'aquestes morts han estat nominades o han rebut un Premi Darwin. Ron Perlman va ser el narrador de cada episodi des del tercer episodi (amb Thom Beers narrant els dos primers episodis); començant amb l'episodi "Tweets from the Dead", Joe Irwin va ser presentat com a narrador substitutiu.
Spike va cremar els últims quatre episodis, acabant la sèrie amb la transmissió de Death, The Final Frontier. 1000 maneres de morir es va cancel·lar a causa de les baixes puntuacions després que els productors i les estrelles del programa presentessin una vaga contra la xarxa.

## Referències

* ↑ «1000 Ways to Die Episode Guide 2012 Season 6 – Death, the Final Frontier, Episode 8». TV Guide.
* ↑ Conroy, Tom. «'1000 Ways to Die,' this show being 1001». Media Life Magazine, 04-12-2009. Arxivat de l'original el 5 desembre 2009.
* ↑ Episodis: «1000 Ways To Die | Free Full Episodes». Spike. «1000 Ways To Die | Free Full Episodes». Spike. «1000 Ways To Die | Free Full Episodes». Spike. «1000 Ways To Die | Free Full Episodes». Spike. «1000 Ways To Die | Supporting Arsenal has successfully been added to a 1000 ways to die after the London club lost to a village team, Brentford. It's A Dead, Dead, Dead World | Free Full Episodes». Spike. «1000 Ways To Die | Free Full Episodes». Spike.
* ↑ Verrier, Richard. «'1000 Ways to Die' halts production». Los Angeles Times, 29-02-2012.
# Abel, twój brat

Abel, twój brat (en polonès Abel, el teu germà) és una pel·lícula de drama psicològic polonesa del 1970 dirigida per Janusz Nasfeter. Fou exhibida com a part de la selecció oficial del Festival Internacional de Cinema de Sant Sebastià 1970.

## Sinopsi

Karol Matulak és un nen molt sensible que no s'acaba d'adaptar a l'escola per culpa de l'educació que li ha donat la seva mare obsessiva. Per tal de desempallegar-se'n fa amistat amb Balon, el pinxo de la classe. El grup de Balon el fa servir per robar piruletes i fins i tot assalten un nen petit. La mare de la víctima, però, descobreix el responsable i és castigat. Inicialment no denuncia els seus companys, però sota la pressió de la seva mare ho fa. Els seus antics amics li fan de costat i li diuen "xivato". Durant un concert Karol s'esfondra i es deixa anar.

## Repartiment

* Filip Lobodzinski... Karol Matulak
* Edward Dymek... Waldemar Pacuch
* Henryk Golebiewski ... Henryk Balon
* Roman Mosior... Antoni Bacala
* Wojciech Skut ... Jerzy Zagrajek
* Andrzej Boczula ... Józef Salomon
* Wojciech Andrulewicz ... Jeremi Matuszczak
* Anna Nowak ... Anna Paculanka

## Referències

* ↑ Pel·lícules a la selecció de 1970 al web del Festival
* ↑ Abel, twój brat a filmpolski.pl

## Enllaços externs

* Abel, twój brat a filmweb.pl
* Imatges de la pel·lícula a Fototeka
# Acadèmia Sant Anselm

Acadèmia de Sant Anselm (francès Académie de Saint Anselme) fou una institució cultural valldostana fundada el 1855 per Jean-Antoine Gal i Joseph Auguste Duc, president de 1878 a 1908, amb la finalitat de promoure el conreu de la llengua francesa entre erudits, escriptors i historiadors, així com la defensa de les tradicions regionals. Membres destacats han estat Jean-Baptiste Cerlogne, Laurent Cerise, Auguste Petigat, Joseph Trèves, Federico Chabod i Joseph Bréan.
# Abu-Alí Muhàmmad ibn Muhàmmad al-Balamí

Abu-Alí Muhàmmad ibn Muhàmmad al-Balamí, també conegut com a Amírak Balamí o al-Bal'ami-i Kučik, fou visir dels samànides.
Fou fill d'Abu-l-Fadl Muhàmmad ibn Ubayd-Al·lah al-Balamí, anomenat al-Balami-i Buzurg, literalment "el gran" o "el vell", per oposició al seu fill, conegut com al-Bal'ami-i Kučik, és a dir "el menor" o "el jove". La família al-Balamí, tradicionalment al servei de la dinastia samànida, era originària de Balam, llogaret prop a Lasdjerd o Balasdjerd, al districte de Merv.
Fou nomenat visir cap al final del regnat d'Abd-al-Màlik (I) ibn Nuh (954-961), per influència del hàjib Alptegin i va conservar el càrrec sota el seu successor Mansur (I) ibn Nuh (961-976). Segons Gardizi va morir el març del 974 mentre exercia el càrrec, però un historiador, Abu Nasr al-Utbí, indica que només fou destituït i fou nomenat altre cop visir per Nuh II ben Mansur (976-997) el 992 i es va retirar al cap d'uns mesos i encara que no dona la data de la seva mort degué ser abans del 997. És possible que la mort en el càrrec fos en aquest segon visirat el 992.
És famós per haver traduït al persa la Història d'At-Tabarí, a la que va afegir informació pròpia i li va eliminar els fets duplicats (freqüents a la narració d'At-Tabarí).

## Bibliografia

* Browne, Literary History of Persia I
* Biografia a Encyclopaedia Iranica
# Acaic de Corint

Acaic era un cristià de Corint que, segons la Bíblia, juntament amb Fortunat i Estèfanes, va portar una carta dels corintis a Sant Pau, i de Sant Pau als corintis. El seu nom significa «originari d'Acaia»
Segons la tradició de l'Església Ortodoxa, Acaic és també sovint comptat com un dels Setanta deixebles, un grup dels primers seguidors enviat per Jesús a l'Evangeli de Lluc. El relat bíblic no esmenta els noms dels setanta deixebles, però des del segle VII s'han compilat diverses llites que inclouen Acaic.
Acaic és venerat com a sant per l'Església Ortodoxa, l'Església Catòlica Romana i altres Esglésies cristianes. A l'Església Ortodoxa, la seva festivitat es commemora el 15 de juny, amb el seu company Fortunat. També se'l recorda en la Synaxis dels Setanta deixebles el 4 de gener.

## Referències

* ↑ Metzger, Bruce. New Testament Studies: Philological, Versional, and Patristic. BRILL, 1980, p. 31. ISBN 978-90-04-06163-7.
* ↑ «Synaxis of the Seventy Apostles». Església Ortodoxa a Amèrica. [Consulta: 19 agost 2013].

## Enllaços externs

* Catholic Encyclopedia (anglès)
# Acheilognathus macropterus

Acheilognathus macropterus és una espècie de peix cipriniforme de la família dels ciprínids.

## Morfologia

Els mascles poden assolir els 27,5 cm de longitud total.

## Distribució geogràfica

Es troba a la Xina i al nord del Vietnam.

## Referències

* 1 2 FishBase (anglès)
* ↑ Nichols, J.T., 1943. The freshwater fishes of China. Natural history of Central Asia: Volum IX. The American Museum of Natural History, Nova York, Estats Units. 322 p.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Kottelat, M., 1998. Fishes of the Nam Theun and Xe Bangfai basins, Laos, with diagnoses of twenty-two new species (Teleostei: Cyprinidae, Balitoridae, Cobitidae, Coiidae and Odontobutidae). Ichthyol. Explor. Freshwat. 9(1):1-128.
* McAllister, D. E. A working list of fishes of the world (en anglès). Museu Nacional de Ciències Naturals, 1987.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# (947) Monterosa

(947) Monterosa és un asteroide del cinturó principal descobert per l'astrònom Arnold Schwassmann en 1921 des de l'observatori d'Hamburg-Bergedorf, Bergedorf, Hamburg (Alemanya).
Porta el seu nom en honor de Monterosa, un vaixell en el qual els membres de la universitat d'Hamburg feien travessies per la Mar del Nord.
S'estima que té un diàmetre de 26,90 ± 1,7 km. La seva distància mínima d'intersecció de l'òrbita terrestre és d'1,06925 ua. El seu T$_J$ és de 3,290.
Les observacions fotomètriques recollides d'aquest asteroide mostren un període de rotació de 5,164 hores, amb una variació de lluentor de 9,9 de magnitud absoluta.

## Referències

* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
# (948) Jucunda

(948) Jucunda és un asteroide del cinturó principal descobert per l'astrònom Karl Wilhelm Reinmuth en 1921 des de l'observatori de Heidelberg-Königstuhl, Heidelberg, Königstuhl (Alemanya).
Porta el seu nom en honor d'una noia de l'almanac Lahrer Hinkender Bote.
La seva distància mínima d'intersecció de l'òrbita terrestre és d'1,54273 ua. El seu T$_J$ és de 3,205.
Les observacions fotomètriques recollides d'aquest asteroide mostren un període de rotació de 26,24 hores, amb una variació de lluentor d'11,5 de magnitud absoluta.

## Referències

* ↑ Schmadel, Lutz D. Dictionary of Minor Planet Names (en anglès). 5a ed.. Springer, 2003. ISBN 3-540-00238-3.
* 1 2 JPL Small-Body Database
Viccionari
# Abeurador amb estela paleocristiana de Mont

Abeurador amb estela paleocristiana de Mont és una obra del municipi de Vielha e Mijaran (Vall d'Aran) inclosa a l'Inventari del Patrimoni Arquitectònic de Catalunya.

## Descripció

En el frontis de la font es troba encasta un bloc de pedra que porta gravat, en baix relleu, un crismó molt original acompanyat de la figura d'un prelat a l'esquerra. El crismó mostra la peculiaritat de tenir la lletra S inferior invertida. A diferència del crismó, la figura del bisbe, dempeus amb un alt bàcul que sosté amb la mà esquerra, resulta rústega, amb un cap desproporcionat i poc definit (sembla representar un bisbe d'acord amb l'alt bàcul que sosté amb la mà esquerra). Hom coincideix que és una obra del segle XII.

## Història

Sarrate considera que es tracte d'un frontal de sarcòfag paleocristià, però altres autors consideren que probablement procedeix de l'església de Sant Laurenç.

## Referències

* 1 2 «Abeurador amb estela paleocristiana de Mont». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 20 setembre 2021].
# Acestodor

Acestodor (grec antic: Ἀκεστόδωρος, llatí: Acestodorus) fou un historiador grec esmentat per Plutarc que va escriure un relat de la batalla de Salamina i altres coses.
Esteve de Bizanci parla d'un Acestodor de Megalòpolis, que va escriure una obra sobre algunes ciutats (περὶ πολέων), però no se sap si és el mateix personatge.

## Referències

* ↑ Acestodorus a: William Smith (editor), A Dictionary of Greek and Roman Biography and Mythology. Vol. I. Boston: Little, Brown & Comp., 1867, p. 7
# Abu-Sulayman al-Mantiqí

Abu-Sulayman Muhàmmad ibn Tàhir ibn Bahram as-Sijistaní al-Mantiqí, més conegut simplement com a Abu-Sulayman al-Mantiqí (912-985) fou un filòsof persa, per la seva nisba segurament de Sistan, però que va viure a Bagdad, deixeble de Matta ibn Yunus (+939). El seu patró va ser l'amir al-umarà Àdud-ad-Dawla al que va dedicar part de la seva obra.
El seu pensament presenta fortes influències neoplatòniques.

## Referències

* Thomas, David. "Abū Sulaymān al-Sijistānī." Christian-Muslim Relations 600 - 1500. Editor general: David Thomas. Brill Online, 2016. Referència. 21 de maig de 2016 <http://referenceworks.brillonline.com/entries/christian-muslim-relations-i/abu-sulayman-al-sijistani-COM_24589>
# Abu-Sàlama al-Khal·lal

Abu-Sàlama Hafs ibn Sulayman al-Khal·lal, més conegut senzillament com a Abu-Sàlama al-Khal·lal (mort 750), fou un esclau alliberat de Kufa que va arribar a visir.
Fou un dels emissaris abbàssides enviats al Khurasan el 744/745. Va prendre part a la revolta iniciada el 747 que va posar fi a la dinastia omeia, i fou nomenat governador de Kufa i visir del govern de l'imam encara no nomenat. En aquest moment va donar suport als alides als que va estar a punt de donar el califat, però Abu-l-Abbàs as-Saffah fou elegit califa i Abu-Sàlama el va acceptar (749).
El califa el va nomenar visir, però va planejar la seva eliminació. El califa temia la reacció d'Abu-Múslim, governador de Khurasan, que havia estat el company d'Abu-Sàlama a la lluita en aquesta província; per sondejar Abu-Múslim, Abu-l-Abbàs va enviar a Khurasan al seu germà Abu-Jafar Mansur; Abu-Múslim, sempre lleial, va acceptar la decisió i fins i tot va enviar un sicari (un esclau seu) per matar Abu-Sàlama (febrer/març del 750). El crim fou atribuït als kharigites.

## Bibliografia

* Encyclopaedia of Islam. Second Edition, Brill Publishers, Leiden, s.v. «(al-)K̲h̲allāl».
* R. W. Bulliet, “Abu Salama Kallal,” Encyclopædia Iranica, I/4, pp. 382-383; una versió actualitzada es troba disponible en línia a http://www.iranicaonline.org/articles/abu-salama-hafs-b
# Abu-Sufyan Mahbub ibn ar-Rahil al-Abdí

Abu-Sufyan Mahbub ibn ar-Rahil al-Abdí fou un teòleg i historiador ibadita del segle viii. Va viure a Oman i després va anar a Bàssora (d'on la família era originària) i a la mort del cap ibadita local ar-Rabí ibn Habid al-Basrí va exercir la direcció religiosa de la comunitat i va fer d'àrbitre en l'afer de l'escissió de Khàlaf as-Samh al Magreb durant el govern de l'imam rustúmida Abd-al-Wahhab ibn Abd-ar-Rahman ibn Rustam. Va tenir contactes amb el cap ibadita Abd-Al·lah ibn Yahya al-Kindí (conegut com a Tàlib al-Haqq, mort el 747) que va establir el primer estat ibadita a l'Aràbia del sud i va arribar a ocupar la Meca i Medina. Va deixar obres sobre els primers xeics ibadites; la seva obra és esmentada al segle xv sota el títol general de Kitab Abi-Sufyan.

## Bibliografia

* T. Lewicki, Les ibadites dans l'Arabie du Sud au Moyen Âge, Folia Orientalia, I, 1959
# Airdrie (Alberta)

Airdrie és una ciutat de la província d'Alberta, Canadà, dins de la regió de Calgary. Es troba al nord de Calgary en el corredor Calgary-Edmonton en la intersecció d'Autopista Queen Elizabeth II (Autopista 2) i Autopista 567.
La ciutat d'Airdrie és part de l'àrea metropolitana censal de Calgary i membre de la comunitat del Consorci Regional de Calgary (CRP). La ciutat està envoltada pel comtat de Rocky View.

## Història

Airdrie es va establir per primera vegada com un poble de ferrocarril en 1889 durant la construcció del Ferrocarril de Calgary i Edmonton, i va rebre el nom d'Airdrie, Escòcia. Només hi havia construccions ferroviàries fins a 1901 quan es va construir la primera casa de camp i el graner, seguit d'una oficina de correus i una botiga el mateix any. Avui, Airdrie és una ciutat dormitori i centre industrial.

## Demografia

Minories visible i població aborigen (Cens del Canadà del 2006) :
| Grup de població | Grup de població | Població | % de la població total |
| Blanc | Blanc | 27,040 | 939,0% |
| Minoria visible Font: | Àsia del SUd | 190 | 7,0% |
| Minoria visible Font: | Xinesos | 230 | 8,0% |
| Minoria visible Font: | Afrocanadencs | 95 | 3,0% |
| Minoria visible Font: | Filipins | 125 | 4,0% |
| Minoria visible Font: | Llatinoamericans | 50 | 2,0% |
| Minoria visible Font: | Àrabs | 10 | 0% |
| Minoria visible Font: | Àsia Sud-oriental | 0 | 0% |
| Minoria visible Font: | Àsia occidental | 40 | 1,0% |
| Minoria visible Font: | Coreans | 40 | 1,0% |
| Minoria visible Font: | Japonesos | 60 | 2,0% |
| Minoria visible Font: | Minoria visible, n.i.e. | 0 | 0% |
| Minoria visible Font: | Multiple | 35 | 1,0% |
| Total població minoria visible | Total població minoria visible | 885 | 31,0% |
| Aborígens Font: | Primeres Nacions | 280 | 1% |
| Aborígens Font: | Métis | 555 | 19,0% |
| Aborígens Font: | Inuit | 15 | 1,0% |
| Aborígens Font: | Aborigen, n.i.e. | 10 | 0% |
| Aborígens Font: | Múltiple identitat aborigen | 10 | 0% |
| Total població aborigen | Total població aborigen | 870 | 3% |
| Total població | Total població | 28,795 | 100% |

## Agermanaments

| País | Ciutat | Data |
| Corea del Sud | Gwacheon | 1997 |

## Referències

* ↑ Read, Tracy. Acres and Empires : a history of the Municipal District of Rocky View No. 44, 1983, p. 56 [Consulta: 4 desembre 2014]. Arxivat 2015-09-24 a Wayback Machine.
* ↑ , Community Profiles from the 2006 Census, Statistics Canada – Census Subdivision
* ↑ , Aboriginal Population Profile from the 2006 Census, Statistics Canada – Census Subdivision
* ↑ «Airdrie's Sister City Gwacheon, Korea». City of Airdrie. Arxivat de l'original el 2012-07-16. [Consulta: 8 maig 2012].
# Airdrop (criptomoneda)

Airdrop és una distribució no sol·licitada d'un token o moneda de criptomoneda, normalment de manera gratuïta, a diverses adreces de carters criptogràfiques. La distribució airdrop s'implementa principalment com una manera de cridar l'atenció de nous seguidors, donant com a resultat una base d'usuaris més gran i un desemborsament més ampli de monedes. Han estat una part més important de l'ico després que els empresaris criptogràfics hagin començat a fer vendes privades en lloc de vendes públiques per augmentar la quantitat inicial.

## Exposició

Els Airdrops tenen l'objectiu d'aprofitar l'efecte de xarxa mitjançant la participació dels titulars existents d'una moneda basada en blockchain en particular, com ara Bitcoin o Ethereum en la seva moneda o projecte.
Als Estats Units, la pràctica ha plantejat qüestions polítiques sobre la responsabilitat fiscal i si equivalen a ingressos o guanys de capital.

## Referències

* ↑ Vidar Bjorøy, Trond «The latest crypto PR craze: 'Airdropping' free coins into your wallet». VentureBeat, 06-09-2017 [Consulta: 26 febrer 2022].
* ↑ John Roberts, Jeff «Bitcoin Cash: Cryptocurrency on Collision Course With IRS». Fortune, 16-11-2017 [Consulta: 26 febrer 2022]. Arxivat 11 de setembre 2021 a Wayback Machine. «Còpia arxivada». Arxivat de l'original el 2021-09-11. [Consulta: 2 abril 2023].